open-index/open-wikipedia-markdown huggingface dataset:
হান্স বেটে

**হান্স আলব্রেশ্‌ট বেটে** (জুলাই ২, ১৯০৬ - মার্চ ৬, ২০০৫) একজন জার্মান-মার্কিন পদার্থবিজ্ঞানী। তিনি ১৯৬৭ সালে পদার্থবিজ্ঞানে নোবেল পুরস্কার লাভ করেন। নিউক্লীয় বিক্রিয়া সম্বন্ধে বিভিন্ন তত্ত্ব প্রদান ও গবেষণা, বিশেষত তারার অভ্যন্তরে শক্তি উৎপাদন প্রক্রিয়া নির্ণয়ের জন্য তিনি এই পুরস্কার লাভ করেন।

## পুরস্কার ও সম্মাননা
### পুরস্কারসমূহ
* হেনরি ড্র্যাপার পদক (১৯৪৭)
* মাক্স প্লাংক পদক (১৯৫৫)
* এডিংটন পদক - রয়েল অ্যাস্ট্রোনমিক্যাল সোসাইটি (১৯৬১)
* এনরিকো ফের্মি পুরস্কার (১৯৬১)
* রামফোর্ড পুরস্কার (১৯৬৩)
* পদার্থবিজ্ঞানে নোবেল পুরস্কার (১৯৬৭)
* লোমোনোসভ স্বর্ণ পদক (১৯৮৯)
* ওয়েরস্টেড পদক (১৯৯৩)
* ব্রুস পদক (২০০১)

### তার নামে নামাঙ্কিত
* ৩০৮২৮ বেটে নামক গ্রহাণু
* হান্স বেটে পুরস্কার - অ্যামেরিকান ফিজিক্যাল সোসাইটি
* কর্নেল বিশ্ববিদ্যালয়ের হান্স বেটে হাউস

## তথ্যসূত্র

## আরও দেখুন
* বেটে সূত্র

## বহিঃসংযোগ
*  (Hans Bethe, telling his life story)
* Hans Bethe  at *Nobel lectures*
* Hans Bethe at *World of Science*
* Hans Bethe  at *Britannica Nobel Prizes*
* Text of the Eddington Medal award speech
* Bruce Medal page 
* Three Lectures by Hans Bethe videos on Quantum Mechanics given at Cornell University in 1999.
* Obituaries
** Hans Bethe obituary from (Wikinews)
** Hans Bethe obituary from Scientific journal Nature
** Hans Bethe obituary from The Economist magazine
** Hans Bethe obituary from The Guardian Newspaper
* Hans Bethe And His Physics
* his contributions to the theory of nuclear reactions, especially his discoveries concerning the energy production in stars.
* Annotated bibliography for Hans Bethe from the Alsos Digital Library for Nuclear Issues
* Obituary by R. (Dougy) Rajaraman 

বিষয়শ্রেণী:১৯০৬-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কর্নেল বিশ্ববিদ্যালয়ের অনুষদ
বিষয়শ্রেণী:এনরিকো ফের্মি পুরস্কার বিজয়ী
বিষয়শ্রেণী:জার্মান পদার্থবিজ্ঞানী
বিষয়শ্রেণী:ম্যানহাটন প্রকল্পের ব্যক্তিত্ব
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:শরণার্থী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মিউনিখ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়েরস্টেড পদক বিজয়ী
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:মাক্স প্লাংক পদক বিজয়ী
বিষয়শ্রেণী:এনরিকো ফের্মি পুরস্কার প্রাপক
বিষয়শ্রেণী:ভ্যানেভার বুশ অ্যাওয়ার্ড বিজয়ী
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন নাস্তিক
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:জার্মান নোবেল বিজয়ী
বিষয়শ্রেণী:জার্মান নিউক্লীয় পদার্থবিজ্ঞানী
বিষয়শ্রেণী:ইহুদি মার্কিন নাস্তিক
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:টুবিঙেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
কালিজিরা ধান

**কালিজিরা ধান** বাংলাদেশে উৎপাদিত এক ধরনের উৎকৃষ্ট মানের ধান। কালো রংয়ের এই ধানের চাল বেশ সুস্বাদু। যা থেকে উৎপন্ন চালকে ছোট বাসমতী চালও বলা হয়। এটি রান্না করার পদ্ধতিও প্রায় বাসমতি চালের মতই। এই চালের ভাত আঠালো নয়। কালিজিরা চাল বাংলাদেশের একটি ভৌগোলিক নির্দেশক পণ্য (জিআই)।

কালিজিরা চাল পোলাও রান্নায় ব্যবহার করা হয়। এই চালের ভাতে বেশ সুগন্ধ রয়েছে। কালিজিরা, সরু, কাশিয়াবিন্নি, বেগুনবিচি, জামাইভোগ, দাদখানি প্রভৃতি চিকন চাল দিয়ে তৈরি হয় পোলাও, বিরিয়ানি, খিচুড়ি, খির-পায়েস, ফিরনি ও জর্দা। নতুন অতিথিদের এসব চিকন চালের তৈরী খাবার দিয়ে আপ্যায়ন করা গ্রাম বাঙলার প্রাচীন রীতি।  

## তথ্যসূত্র

বিষয়শ্রেণী:ধানের জাত
বিষয়শ্রেণী:বাংলাদেশের ভৌগোলিক নির্দেশক পণ্য
বিষয়শ্রেণী:বাংলাদেশে উদ্ভূত ফসল
হিস্ট্রি (মার্কিন টিভি নেটওয়ার্ক)

**দ্য হিস্টরি চ্যানেল** মার্কিন যুক্তরাষ্ট্রের একটি টেলিভিশন চ্যানেল। এতে সাধারণত ইতিহাসবিদ, প্রত্যক্ষদর্শী, সক্রিভাবে অংশগ্রহণকারী ব্যক্তিদের সাক্ষাৎকার নিয়ে পর্যবেক্ষণ ও ব্যাখ্যার মাধ্যমে ইতিহাস এবং জীবনী সংশ্লিষ্ট বিষয়গুলো প্রচারিত হয়। ইতিহাস বলতে মহাবিশ্বের ইতিহাস থেকে শুরু করে সভ্যতার ইতিহাস সবই বোঝানো হয়। বিজ্ঞান, জীবনী, ইতিহাস, প্রযুক্তি ইত্যাদি সব কিছুই এতে প্রদর্শিত হয়। এর কয়েকটি মূল অনুষ্ঠান কানাডার হিস্টরি টেলিভিশনে দেখানো হয়। এর ব্রিটিশ সংস্করণটি প্রচার করেছে যৌথভাবে এঅ্যান্ডই টেলিভিশন নেটওয়ার্ক এবং ব্রিটিশ স্কাই ব্রডকাস্টিং। এর একটি ভারতীয় সংস্করণও রয়েছে যার নাম "দ্য হিস্টরি চ্যানেল ইন্ডিয়া"। এই সংস্করণটিই বাংলাদেশে সম্প্রচারিত হয়। ভারতীয় সংস্করণটিতে মূল সংস্করণের অনুষ্ঠানগুলোই অনেক পরে থেকে দেখানো হয়।

## অনুষ্ঠানসমূহ
### নিয়মিত সিরিজ
* ইউএফও ফাইল্‌স
* ডিক্লাসিফাইড
* হিস্টরি'স মিস্টারিস
### বিশেষ সংক্ষিপ্ত সিরিজ
* দ্য ইউনিভার্স
* ব্যান্ড অফ ব্রাদার্স
* দ্য হলি গ্রেইল

## বহিঃসংযোগ
* The History Channel Official Site
* The History Channel Asia
* The History Channel India
* The History Channel Around the World
* The History Channel Germany
* The History Channel International
* Save Our History
* MediaLifeMagazine website (source of cable network ratings) 

বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক
বিষয়শ্রেণী:১৯৯৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:এইচডি চ্যানেল
বিষয়শ্রেণী:পিবডি পুরস্কার বিজয়ী
বিষয়শ্রেণী:মার্কিন যুক্তরাষ্ট্রের ইংরেজি ভাষার টেলিভিশন স্টেশন
লুই ওজেন ফেলিক্স নেএল

**লুই ওজেন ফেলিক্স নেএল** () (নভেম্বর ২২, ১৯০৪ - নভেম্বর ১৭, ২০০০) ছিলেন বিখ্যাত ফরাসি পদার্থবিজ্ঞানী। তিনি ফ্রান্সের লিয়োঁ শহরে জন্মগ্রহণ করেন এবং সেখানকার লিসে দ্যু পার্ক উচ্চবিদ্যালয়ে শিক্ষালাভ করেন। এরপর তিনি প্যারিসের ইকোল নরমাল সুপেরিওরে যোগ দেন। তিনি ১৯৭০ সালে সুয়েডীয় নভোপদার্থবিজ্ঞানী হানেস উলফ গোস্তা আল্‌ফভেনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কঠিন পদার্থের চৌম্বক ধর্ম বিষয়ে গবেষণার জন্য তিনি এই পুরস্কার লাভ করেছিলেন। কঠিন অবস্থা পদার্থবিজ্ঞানে তিনি যে অবদান রেখেছেন তার অনেক গুরুত্বপূর্ণ প্রয়োগ রয়েছে। যেমন: কম্পিউটারের স্মৃতি উপাংশের উন্নয়ন কার্যে। ১৯৩০ সালে তিনি প্রস্তাব করেছিলেন নতুন ধরনের একটি চৌম্বক ব্যবহার থাকতে পারে যার নাম প্রতিফেরোচুম্বকত্ব যা ফেরিচুম্বকত্বকে বাধা দেবে। একটি নির্দিষ্ট তাপমাত্রার উপরে গেলে এই ধর্মটি বিলুপ্ত হয়ে যায়। তাপমাত্রার এই সীমাকে নেএল তাপমাত্রা বলা হয়। ১৯৪৭ সালে নেএল বলেন, ফেরিচুম্বকত্ব প্রদর্শন করে এমন পদার্থেরও অস্তিত্ব থাকতে পারে। তিনি কিছু কিছু শিলার দুর্বল প্রকৃতির চুম্বকত্বের ব্যাখ্যা দেন যা ভূ-চুম্বকত্বের ইতিহাস অধ্যয়নে উপকারে এসেছে।

## বহিঃসংযোগ
* Louis Eugène Félix Néel
* Louis Néel - Biography. Nobel Lectures, Physics 1963-1970. Elsevier Publishing Company, Amsterdam .
* Néel Institute Grenoble, France.

বিষয়শ্রেণী:১৯০৪-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ফরাসি নোবেল বিজয়ী
বিষয়শ্রেণী:ফরাসি পদার্থবিজ্ঞানী
বিষয়শ্রেণী:ইকোল নরমাল সুপেরিওরের প্রাক্তন শিক্ষার্থী
বিষয়শ্রেণী:স্ট্রসবার্গ বিশ্ববিদ্যালয় অনুষদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
টম হিটন

**থমাস "টম" হিটন** (জন্ম ১৫ এপ্রিল ১৯৮৬) একজন ইংরেজ ফুটবলার যিনি গোলরক্ষক হিসেবে ম্যানচেস্টার ইউনাইটেড ক্লাবে খেলেন। তার জন্ম হয়েছিল চেস্টারে।

তিনি জুনিয়র খেলোয়াড় হিসেবে ম্যানচেস্টার ইউনাইটেড ক্লাবে যোগ দেন। ইউরোপ একাদশের সাথে ম্যানচেস্টার ইউনাইটেড দলের খেলায় তিনি টমাস কুশচাকের ব্যাক-আপ হিসেবে প্রথম একাদশে অন্তর্ভুক্ত হন।

তিনি ম্যানচেস্টার ইউনাইটেডের রিজার্ভ দলে খেলেছেন যে দলটি ২০০৪-০৫ মৌসুমে বার্কলেস প্রিমিয়ারশিপ রিজার্ভ লিগের উত্তরাঞ্চীয় ট্রফি জিতেছে।

২০০৫-০৬ মৌসুমে তাকে ধারে সুইনডন টাউন দলে খেলতে দেয়া হয়। এখানে তিনি ২০ টি খেলায় অংশ নেন এবং অভিষেক খেলাতেই একটি পেনাল্টি ঠেকিয়ে ম্যানেজারের প্রশংসা অর্জন করেন।

## বহিঃসংযোগ
* 
* Swindon Town player profile

বিষয়শ্রেণী:১৯৮৬-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:ব্রিস্টল সিটি ফুটবল ক্লাবের খেলোয়াড়
বিষয়শ্রেণী:বার্নলি ফুটবল ক্লাবের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড়
বিষয়শ্রেণী:রচডেল এএফসির খেলোয়াড়
বিষয়শ্রেণী:সুইন্ডন টাউন ফুটবল ক্লাবের খেলোয়াড়
বিষয়শ্রেণী:উইকম ওয়ান্ডারার্স ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:রয়্যাল আন্টভের্প ফুটবল ক্লাবের খেলোয়াড়
বিষয়শ্রেণী:চেশায়ারের ফুটবলার
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:জীবিত ব্যক্তি
বিষয়শ্রেণী:কার্ডিফ সিটি ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
পোর্টসমাথ

**পোর্টসমাথ** () যুক্তরাজ্যের দক্ষিণ উপকূলে অবস্থিত হ্যাম্পশায়ার কাউন্টির দ্বিতীয় বৃহত্তম শহর। পোর্টসমাথ যুক্তরাজ্যের একমাত্র দ্বীপ শহর হিসেবে পরিচিত; মূলত পোর্ট সি দ্বীপে অবস্থিত। শহরটি লন্ডন থেকে ১০৩ কিলোমিটার দক্ষিণ পশ্চিম দিকে এবং সাউদাম্পটন থেকে ১৯ কিলোমিটার দক্ষিণ প্রবে অবস্থিত। এটিকে প্রায়শ **পম্পেই** নামে ডাকা হয়।

## তথ্যসূত্র

বিষয়শ্রেণী:ইংল্যান্ডের শহর
বিষয়শ্রেণী:ইংল্যান্ডের বরো
বিষয়শ্রেণী:ইংলিশ চ্যানেলের বন্দর ও পোতাশ্রয়
পেত্রা

**পেত্রা** () একটি প্রাচীন আরব শহর। বর্তমান জর্দানের দক্ষিণ-পশ্চিমের শহর ওয়াদি মুসার ঠিক পূর্বে হুর পাহাড়ের পাদদেশে এর অবস্থান। ২৪০০-২২০০ বছর আগে এটি ছিল নাবাতীয় রাজ্যের রাজধানী। পেত্রা নগরী মূলত একটি অত্যন্ত সুরক্ষিত দুর্গ ছিল। এটি বিখ্যাত এর অসাধারণ প্রাকৃতিক সৌন্দর্য আর গুরুত্বপূর্ণ স্মৃতিস্তম্ভগুলোর জন্য। এটি তৈরি হয়েছে গুহার মধ্যে যা কোথাও কোথাও মাত্র ১২ ফুট চওড়া, মাথার ওপরে পাথরের দেয়াল। গুহার পাশেই রয়েছে কঠিন পাথরের দেয়ালের গায়ে গ্রথিত সেই প্রাচীন দালানগুলো যার মধ্যে সবচেয়ে বিখ্যাত হল ‘খাজনেত ফিরাউন’ নামের মন্দিরটি। মন্দিরটি ফারাওদের ধনভান্ডার নামেও পরিচিত। আরো রয়েছে একটি অর্ধগোলাকৃতির একটি নাট্যশালা যেখানে প্রায় ৩০০০ দর্শক একসাথে বসতে পারে।

পেত্রা নগরী ছিল অত্যন্ত সুরক্ষিত ও অর্থনৈতিকভাবে সমৃদ্ধ। পেত্রার চারধারে ছিল উঁচু পাহাড় আর একটি অফুরন্ত ঝরনাধারা। পশ্চিমের গাজা, উত্তরের বসরা ও দামাস্কাস, লোহিত সাগরের পাশের আকুয়াবা ও লিউস এবং মরুভূমির উপর দিয়ে পারস্য উপসাগরে যাওয়ার প্রধান সব বাণিজ্যিক পথগুলোকে নিয়ন্ত্রণ করতো পেত্রা।

রোমান শাসনের সময় সমুদ্রকেন্দ্রিক বাণিজ্য পুরোদমে শুরু হলে পেত্রা দ্রুত ধ্বংস হতে থাকে। ১০৬ সালে রোমানরা এটিকে দখল করে তাদের ‘আরব পেত্রাইয়া’ প্রদেশের অংশীভূত করে। দ্বিতীয় ও তৃতীয় শতকে শহরটির প্রভূত উন্নতি হলেও পরবর্তীকালে প্রতিদ্বন্দী শহর ‘পামিরা’ পেত্রার অধিকাংশ বাণিজ্যই দখল করে নিলে তখন পেত্রার গুরুত্ব কমে যায়। মুসলমানেরা এটিকে তাদের দখলে নেয় সপ্তম শতকে এবং পরবর্তীতে দ্বাদশ শতকে আবার ক্রুসেডাররা এটিকে দখল করলে ক্রমেক্রমে এটি ধ্বংসপ্রাপ্ত হয়। এছাড়া ৩৬৩ সালে এক ভূমিকম্প ধ্বংস করে দেয় এর দালানগুলো, নষ্ট করে দেয় এর পানি সঞ্চালন ব্যবস্থাকে। মধ্যযুগে পেত্রার ধ্বংসাবশেষ আগ্রহের কেন্দ্রবিন্দুতে পরিণত হয়, ত্রয়োদশ শতকের দিকে পেত্রা দেখতে যান ইজিপ্টের সুলতান বাইবারস।

বহু বছর অজানা থাকার পর এই প্রাচীন শহরটিকে পশ্চিমা বিশ্বের কাছে উন্মোচন করেন সুইস পরিব্রাজক জোহান লুডিগ বুর্খার্দত, ১৮১২ সালে। জন উইলিয়াম বার্গন তার নিউডিগেট পুরস্কার বিজয়ী বিখ্যাত এক সনেটে একে বর্ণনা করেছেন “a rose-red city half as old as time” বলে। বার্গন কিন্তু পেত্রাতে যাননি। বলা যেতে পারে যেতে পারেননি। কারণ প্রথম বিশ্বযুদ্ধের পর পর্যন্ত শুধুমাত্র ইউরোপীয়ানরাই সেখানে যেতে পারতেন। স্থানীয় লোক আর অস্ত্রশস্ত্র নিয়ে যেতে হত সেখানে। ইউনেস্কো এটিকে ‘বৈশ্বিক ঐতিহ্যবাহী স্থান’ ঘোষণা করে ১৯৮৫ সালে। ঘোষণায় পেত্রাকে বলা হয় “one of the most precious cultural properties of man's cultural heritage”। পেত্রা সংস্কৃতি, সম্পদ আর ক্ষমতায় একসময় যে কত সমৃদ্ধ ছিল তা প্রমাণ করতে পেত্রার ধ্বংসাবশেষই যথেষ্ট।

## চিত্রশালা

## তথ্যসূত্র

## বহিঃসংযোগ

* Petra In The Early 1800s
* 3D-tour on Petra
* Video on Petra
* Petra Archaeological Park 
* University of Arkansas Petra Project: https://web.archive.org/web/20131014183648/http://geosciences.uark.edu/217.php
* Smart e Guide, interactive map of Petra
* Biblical Archaeology Society, "Solving the Enigma of Petra and the Nabataeans", Biblical Archaeology Review


বিষয়শ্রেণী:নাবাতীয় স্থাপত্য
বিষয়শ্রেণী:জর্ডানের প্রত্নতাত্ত্বিক স্থান
বিষয়শ্রেণী:বিশ্ব ঐতিহ্যবাহী স্থান
বিষয়শ্রেণী:আরবীয় স্থাপত্য
বিষয়শ্রেণী:জর্ডানের প্রাক্তন জনবহুল স্থান
বিষয়শ্রেণী:পূর্ব-ভূমধ্যসাগরীয় অঞ্চল
বিষয়শ্রেণী:নবতাঈ
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:জর্ডানের পর্যটন
টনি ডান

**অ্যান্টনিও পিটার ডান** (জন্ম জুলাই ২৪, ১৯৪১ ডাবলিন), আইরিশ ফুটবল খেলোয়াড় যিনি সাধারণত লেফট-ব্যাক হিসেবে খেলেছেন। প্রজাতন্ত্রী আয়ারল্যান্ড জাতীয় দলের হয়ে তিনি ৩৩ টি খেলায় অংশ নিয়েছেন ১৯৬২-১৯৭৫ সাল পর্যন্ত। তিনি ১৯৬৯ সালের **বর্ষসেরা আইরিশ ফুটবলার** মনোনীত হয়েছিলেন।

১৯৫৮-৬০ সাল পর্যন্ত তিনি শেলবর্ন ক্লাবে খেলেছেন। এই ক্লাবের সাথে তিনি **এফএআই যুব কাপ** জেতেন ১৯৫৯ সালে। পরের বছর এই ক্লাবের সাথেই **এফএআই কাপ** জেতেন।

এফএআই কাপের ফাইনাল খেলার এক সপ্তাহ পরে তিনি ৫০০০ পাউন্ডের বিনিময়ে ম্যানচেস্টার ইউনাইটেড ক্লাবের সাথে চুক্তিবদ্ধ হন। ম্যানচেস্টার ইউনাইটেডের পক্ষে তার অভিষেক হয় ১৯৬০ সালের ১৫ অক্টোবর বার্নলের বিপক্ষে। তিনি ১৯৬৩ সালের এফএ কাপ, ১৯৬৪-৬৫ ও ১৯৬৬-৬৭ মৌসুমের ফুটবল লীগ প্রথম বিভাগ ও ১৯৬৮ সালের ইউরোপীয়ান কাপ জয়ে ক্লাবের পক্ষে ভূমিকা রেখেছেন। তার ইউনাইটেড ক্যারিয়ারে তিনি ৫৩০ খেলায় অংশ নিয়েছেন এবং ২টি গোল করেছেন। ম্যানচেস্টার ইউনাইটেডের পক্ষে সবচেয়ে বেশি ম্যাচ খেলা শীর্ষ দশ জনের মধ্যে তিনি অন্যতম।

১৯৭৩ সালের আগস্ট মাসে তিনি বোল্টন ওয়ান্ডারার্স ক্লাবে চলে যান। ১৯৭৭-৭৮ সালে বোল্টনকে তিনি ফুটবল লীগ দ্বিতীয় বিভাগ শিরোপা জিততে সাহায্য করেন। ১৯৭৯ সালে তিনি ডেট্রয়েট এক্সপ্রেস ক্লাবে যোগ দেন।

পেশাদারী ফুটবল থেকে অবসর নেয়ার পর তিনি বোল্টনের ম্যানেজার হয়ে ফিরে আসেন। ১৯৭৯-১৯৮১ পর্যন্ত তিনি বোল্টনের ম্যানেজারের দায়িত্ব পালন করেন। ১৯৮২-১৯৮৩ সালে তিনি বিল ফোকেস এর বদলে Steinkjer F.C. দলে যোগ দেন।

বর্তমানে তিনি তিনি গ্রেটার ম্যানচেস্টার এলাকার *সেল* অঞ্চলে ড্রাইভিং রেঞ্জ পরিচালনা করেন।

## সম্মাননা
* 20px **এফএআই কাপ**: ১
** শেলবর্ন - ১৯৬০
* 20px **ফুটবল লীগ প্রথম বিভাগ**: ২
** ম্যানচেস্টার ইউনাইটেড - ১৯৬৪/৬৫, ১৯৬৬/৬৭
* 20px **ফুটবল লীগ দ্বিতীয় বিভাগ**: ১
** বোল্টন ওয়ান্ডারার্স - ১৯৭৭/৭৮
* 20px **এফএ কাপ**: ১
** ম্যানচেস্টার ইউনাইটেড - ১৯৬৩
* **ইউরোপীয়ান কাপ**: ১
** ম্যানচেস্টার ইউনাইটেড - ১৯৬৮

## তথ্যসূত্র


## বহিঃসংযোগ
* Irish football greats @ fai.ie
* Sporting Heroes

বিষয়শ্রেণী:১৯৪১-এ জন্ম
বিষয়শ্রেণী:আয়ারল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:বোল্টন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:প্রজাতন্ত্রী আয়ারল্যান্ডীয় ফুটবলার
বিষয়শ্রেণী:২০২০-এ মৃত্যু
বিষয়শ্রেণী:শেলবোর্ন এফসি খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:লিগ অফ আয়ারল্যান্ড খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
তাহরুন নেসা আবদুল্লাহ

**তাহরুননেসা আহমেদ আবদুল্লাহ** বাংলাদেশের একজন লেখক ও সমাজ কর্মী। তিনি বাংলাদেশের গ্রামাঞ্চলের নারীদের নিয়ে বিভিন্ন গবেষণা করেছেন এবং তাদের জীবনযাত্রার মানোন্নয়নে কাজ করেছেন। তিনি বাংলাদেশ পল্লী উন্নয়ন একাডেমীর সাথে যুক্ত ছিলেন।

## জন্ম ও শিক্ষা
তাহরুননেসা আবদুল্লাহর জন্ম ১৯৩৭ সালের ২১ এপ্রিল এ তৎকালীন পূর্ববঙ্গের যশোর জেলার ঘোড়াগাছা গ্রামে। তার পিতা রফিউদ্দিন আহমেদ ছিলেন নামকরা উকিল, যিনি তার মেয়ের পড়াশোনার উপর অনেক গুরুত্ব দিতেন। তিনি ঢাকা বিশ্ববিদ্যালয়ের সমাজ কল্যাণ বিভাগের প্রথম ব্যাচের ছাত্রী ছিলেন। ১৯৬০ সালে সমাজ কল্যাণে এম.এ. ডিগ্রী লাভ করেন। পরবর্তীতে ১৯৬২ সালে লেবাননে আমেরিকান ইউনিভার্সিটি, বৈরুত থেকে গণস্বাস্থ্যে ডিপ্লোমা এবং এম.এস. ইন এগ্রিকালচার এক্সটেনশন এডুকেশন করেন আমেরিকার মিশিগান স্টেটস ইউনিভার্সিটি থেকে ১৯৬৮ সালে। পরে তিনি বর্তমান পল্লী উন্নয়ন একাডেমী (বার্ড) কুমিল্লায় প্রশিক্ষক হিসেবে যোগ দেন।

## কর্মজীবন
তিনি বয়স্ক নারী শিক্ষা, পুষ্টি এবং নারীদের কৃষি সংক্রান্ত কর্মকাণ্ডের পাশাপাশি সমবায়ের মাধ্যমে আয় বর্ধনের উপর প্রশিক্ষণ দেন। ১৯৭৪ এ পল্লী উন্নয়ন প্রকল্পের যুগম-পরিচালক হিসেবে নিয়োগ পান। তিনি প্রধানত নারী সমবায় সমিতি গঠন ও পরিবার পরিকল্পনা বিষয়ে কাজ করেন । ১৯৭৮ সালে বাংলাদেশের গ্রামীণ নারীদের পর্দা প্রথার থেকে বের করে নারী পুরুষের সমতার পথে যাত্রার নতুন দিগন্তে পথ প্রদর্শনের ভুমিকার জন্য রামোন ম্যাগসেসে পুরস্কার লাভ করেন। পি কে এস এফ ২৯ মার্চ ২০০৮ তারিখে তাকে আজীবন সম্মাননা প্রদান করে ।
বাংলাদেশের বাইরে ভারত, পাকিস্তান, শ্রীলঙ্কা এবং থাইল্যান্ডে কাজ করেন । সরকারী, আন্তর্জাতিক সংঘ, অসংখ্য প্রকল্পে বিভিন্ন পর্যায়ে সম্পৃক্ত ছিলেন। স্থানীয় সরকার কমিশন, নারী ও শিশু বিষয়ক মন্ত্রণালয়ে গুরুত্বপূর্ণ ভূমিকা পালন করেন। বর্তমানে তিনি ডেমোক্রেসিওয়াচ নামক এন.জি.ও.'র স্থানীয় সরকার বিষয়ক প্রকল্পের পরিচালকের দায়িত্ব পালন করছেন। এ ছাড়া তিনি ব্রাক, পিকেএসএফ, আশা, আইন সালিশ কেন্দ্র, গণ বিশ্ববিদ্যালয় সহ অনেক শিক্ষা ও সামাজিক উন্নয়ন মূলক প্রতিষ্ঠানের পরিচালনা পরিষদের সদস্য।

তিনি "Rural Women in Bangladesh: Prospects for Change" বইয়ের সহলেখক। তার অসংখ্য প্রবন্ধ প্রকাশিত হয়েছে স্থানীয় ও আন্তর্জাতিক জার্নালে। তিনি আইসিডিডিআর,বি এবং সিরডাপ জার্নালের সম্পাদক মন্ডলীর সদস্য। প্রচার বিমূখ তাহরুন নেসা আবদুল্লাহ নিরবে নিভৃতেই কাজ করতে পছন্দ করেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সমাজকর্মী
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী লেখিকা
শীতলক্ষ্যা নদী

**শীতলক্ষ্যা নদী** বা **লক্ষ্যা নদী** বাংলাদেশের উত্তর-কেন্দ্রীয় অঞ্চলের নরসিংদী, গাজীপুর, ঢাকা এবং নারায়ণগঞ্জ জেলার একটি নদী। নদীটির দৈর্ঘ্য ১০৮ কিলোমিটার, গড় প্রস্থ ২২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শীতলক্ষ্যা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৫।

## প্রবাহ পথ
শীতলক্ষ্যা নদী পুরাতন ব্রহ্মপুত্র নদীর একটি শাখানদী। টোক থেকে ভাটির দিকে পুরাতন ব্রহ্মপুত্র এবং বানার নিম্ন নদীর মিলিত প্রবাহ এখন শীতলক্ষ্যা নামে পরিচিত। এর গতিপথের প্রাথমিক পর্যায়ে এটি দক্ষিণ পশ্চিমে এবং পরে নারায়ণগঞ্জের পূর্ব দিয়ে কালাগাছিয়ার কাছে ধলেশ্বরী নদীর সাথে মিশেছে। নদীটি প্রায় ১১ কিলোমিটার লম্বা এবং নারায়ণগঞ্জের নিকটে এর সর্বোচ্চ প্রস্থ প্রায় ৩০০ মিটার। এর সর্বোচ্চ প্রবাহ ডেমরার কাছে ২,৬০০ কিউসেক। সারা বছর ধরে এর নাব্যতা বজায় থাকে।

## চিত্রশালা

Shitalokkhya.jpg
Sunset at Shitallkha.jpg|শীতলক্ষ্যা নদীর তীরের সূর্যাস্ত
NarayanGanj1906.jpeg|১৯০৬ সালে


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ঢাকার নদী
বিষয়শ্রেণী:ঢাকা জেলার নদী
বিষয়শ্রেণী:নরসিংদী জেলার নদী
বিষয়শ্রেণী:নারায়ণগঞ্জ জেলার নদী
বিষয়শ্রেণী:গাজীপুর জেলার নদী
বিষয়শ্রেণী:বাংলাদেশের নদী
দাউদকান্দি

**দাউদকান্দি** বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দাউদকান্দি উপজেলার সদর। শহরটি দাউদকান্দি উপজেলার বৃহত্তম শহরাঞ্চল।

## জনসংখ্যা
বাংলাদেশ আদমশুমারী ২০১১ অনুযায়ী দাউদকান্দি শহরের মোট জনসংখ্যা ৪৬,২৫৬  জন যার মধ্যে ২২,৮৮৭ জন পুরুষ এবং ২৩,৩৬৯ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৪০০টি।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.১১ মিটার।

## প্রশাসন
thumb|দাউদকান্দি পৌরসভার মহল্লা জিওকোড ম্যাপ

১৯৯৫ সালে দাউদকান্দি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দাউদকান্দি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত । ১৩.১৮ বর্গ কি.মি. আয়তনের দাউদকান্দি শহর এলাকাটি দাউদকান্দি পৌরসভা দ্বারা পরিচালিত হয়।

## শিক্ষা ব্যবস্থা
দাউদকান্দি শহরের স্বাক্ষরতার হার হলো শতকরা ৫৭.৪ ভাগ।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান
জো স্পেন্স

**জো স্পেন্স** (ডিসেম্বর ১৫, ১৮৯৮ - ডিসেম্বর ৩১ ১৯৬৬) ছিলেন একজন ইংরেজ ফুটবলার। ১৯১৯ সালে তিনি ম্যানচেস্টার ইউনাইটেড ক্লাবে যোগ দেন। ১৯১৯ সালের ৩০ আগস্ট ডার্বি কাউন্টির বিপক্ষে তার অভিষেক ঘটে। বর্তমানে তিনি ৫১০ ম্যাচ খেলে ম্যানচেস্টার ইউনাইটেডের পক্ষে সবচেয়ে বেশি খেলা ফুটবলারদের তালিকায় ৯ম এবং ১৬৮ গোল করে সর্বোচ্চ গোলদাতার তালিকায় ৬ষ্ঠ অবস্থানে রয়েছেন। ১৯৩৩ সালে তিনি ক্লাব ছেড়ে দেন। তিনি ফুটবলের কিংবদন্তিতুল্য শন স্পেন্সের চাচা।

যুদ্ধকালীন সময়ে খেলা সেরা তারকা ফুটবলারদের তালিকায় জো স্পেন্স ছিলেন অন্যতম। তার ১৪ বছরের ফুটবল ক্যারিয়ারে দর্শকদের কাছে *জোর কাছে বল দাও* সংলাপটি সুপরিচিত হয়েছিল। তিনি মূলত একজন উইঙ্গার হিসেবে খেলেছেন।

ম্যানচেস্টার ইউনাইটেডে তার গুরুত্বের কারণে তাকে স্থানীয়ভাবে "মি. সকার" বলে ডাকা হত।

## বহিঃসংযোগ
* England profile

বিষয়শ্রেণী:১৮৯৮-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ব্র্যাডফোর্ড সিটি এএফসির খেলোয়াড়
বিষয়শ্রেণী:গবিষয়শ্রেণী:চেস্টারফিল্ড ফুটবল ক্লাবের খেলোয়াড়
বিষয়শ্রেণী:টাইন অ্যান্ড ওয়্যারের ফুটবলার
বিষয়শ্রেণী:চেস্টারফিল্ড ফুটবল ক্লাবের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল পার্শ্বীয় আক্রমণভাগের খেলোয়াড়
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:পুরুষ ফুটবল কেন্দ্রীয় আক্রমণভাগের খেলোয়াড়
আলবের্তো ফুজিমোরি

**আলবের্তো কেনিয়া ফুজিমোরি** ( or ; , ২৮শে জুলাই, ১৯৩৮ - ১১ই সেপ্টেম্বর ২০২৪) ১৯৯০ সাল থেকে ২০০০ সাল পর্যন্ত পেরুর রাষ্ট্রপতি ছিলেন। 

ফুজিমোরি জাপান থেকে আগত অভিবাসী বাবা-মায়ের ঘরে পেরুর লিমা প্রদেশের মিরাফ্লোরেস জেলায় জন্ম নেন ২৮ জুলাই ১৯৩৮ সালে।  তিনি পেরু ও জাপানের দ্বৈত নাগরিকত্বের অধিকারী।  তিনি কৃষিবিজ্ঞান ও গণিতে পড়াশোনা করেন। ১৯৬১ সালে লিমাতে অবস্থিত উনিবের্সিদাদ নাসিওনাল আগ্রারিয়া লা মোলিনা (Universidad Nacional Agraria La Molina) থেকে কৃষি প্রকৌশলে সেরা ছাত্র হিসেবে স্নাতক হন। তিনি ১৯৬৪ সালে ফ্রান্সের স্ত্রাসবুর বিশ্ববিদ্যালয়ে পদার্থবিজ্ঞান পড়তে যান। ফোর্ড বৃত্তির অধীনে এরপর তিনি মার্কিন যুক্তরাষ্ট্রের উইসকন্সিন বিশ্ববিদ্যালয় যান এবং ১৯৬৯ সালে সেখান থেকে গণিতে স্নাতকোত্তর (মাস্টার্স) ডিগ্রী লাভ করেন। দেশে ফেরত এসে নিজ বিশ্ববিদ্যালয়ে শিক্ষকতায় যোগ দেন। ১৯৭৪ সালে সুসানা হিগুচিকে বিয়ে করেন। ১৯৮৪ থেকে ১৯৮৯ সাল পর্যন্ত বিশ্ববিদ্যালয়ের রেক্টর বা প্রধান হন। ১৯৮৭-৮৯ সালে ফুজিমোরি *কোনসের্তান্দো* (Concertando "একত্র হওয়া") নামের একটি টেলিভিশন শো উপস্থাপনা করেন, যাতে পরিবেশ ও কৃষির বিভিন্ন ইস্যু আলোচিত হয়।

পেরুর অর্থনীতির দুরবস্থা ও সেন্দেরো লুমিনোসো গেরিলাদের তৎপরতার বিরুদ্ধে তিনি ১৯৮৯ সালে কাম্বিও ৯০ (অর্থাৎ "পরিবর্তন ৯০") নামের একটি আন্দোলন প্রতিষ্ঠা করেন। ১৯৯০ সালের ১০ই জুনের রাষ্ট্রপতি নির্বাচনে সবাইকে অবাক করে তিনি নির্বাচিত হন। শাসনের শুরুর দিকে তার কঠোর অর্থনৈতিক নীতি অভ্যন্তরীণ অসন্তোষ বাড়িয়ে দেয়, কিন্তু পরিশেষে সামষ্টিক অর্থনৈতিক বিচারে নীতিগুলি অত্যন্ত সফল হিসেবে গণ্য হয়। নীতিগুলি পেরুর মুদ্রাস্ফীতি ১৯৯০ সালের ৭০০০% থেকে ১৯৯৪ সালে মাত্র ২২%-এ নামিয়ে আনতে সক্ষম হয়। এছাড়া অর্থনৈতিক অবক্ষয় থেমে ১৯৯৩ সালে ৭% বৃদ্ধি হার অর্জিত হয়। এছাড়াও তিনি মাওবাদী সেন্দেরো লুমিনোসো গেরিলাদের নিয়ন্ত্রণে আনতে সক্ষম হন। সেনাবাহিনীর সমর্থন নিয়ে তিনি ১৯৯২ সালের এপ্রিলে একটি ক্যু ঘটান, যাতে তিনি কংগ্রেস বিলুপ্ত করে দেন এবং প্রশাসন ও বিচার বিভাগে পুরনো কর্মচারীদের সরিয়ে দিয়ে তার সমর্থকদের বসান। এছাড়াও তিনি পুনর্নিবাচন নিশ্চিত করতে সংবিধানে সংশোধন আনেন। পূর্ব এশীয় চেহারার জন্য তাকে পেরুর জনগণ ডাকণাম দেয় এল চিনো (El Chino)। তার নেয়া সংস্কারগুলির কৌতুককর নাম দেয়া হয়েছিল "ফুজিশক"।

১৯৯৫ সালের রাষ্ট্রপতি নির্বাচনে তিনি দুই-তৃতীয়াংশেরও বেশি ভোট পেয়ে জয়লাভ করেন। কিন্তু এই দ্বিতীয় পর্বের শাসনে তার বিরুদ্ধে মানবাধিকার লঙ্ঘনের অভিযোগ তীব্রতর হতে থাকে এবং শেষ পর্যন্ত ২০০০ সালের নভেম্বর মাসে তিনি জাপানে পলায়ন করেন এবং সেখান থেকেই রাষ্ট্রপতি পদ থেকে পদত্যাগ করেন। পরবর্তী পেরু সরকার তার বিরুদ্ধে অনেকগুলি মামলা দায়ের করে এবং তাকে পেরুতে ফিরিয়ে এনে বিচারের চেষ্টা করতে থাকে। ২০০৫ সালে চিলিতে আসলে তাকে গ্রেপ্তার করা হয় এবং পরে ২০০৭ সালে তাকে পেরুর প্রশাসনের কাছে হতান্তর করে দেয়া হয়। ২০০৭ সালের ডিসেম্বরে একটি মামলার রায়ে আদালত তাকে ৬ বছরের কারাদণ্ড দেন।

## তথ্যসূত্র

বিষয়শ্রেণী:পেরুর রাষ্ট্রপতি
বিষয়শ্রেণী:১৯৩৮-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:কৃষিবিদ
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:ফ্যাসিবাদী রাজনীতিবিদ
বিষয়শ্রেণী:২০শ শতাব্দীর অপরাধী
বিষয়শ্রেণী:২১শ শতাব্দীর অপরাধী
বিষয়শ্রেণী:চোর
বিষয়শ্রেণী:মানবতাবিরোধী অপরাধে অভিযুক্ত ব্যক্তি
বিষয়শ্রেণী:২১শ শতাব্দীর পেরুভীয় রাজনীতিবিদ
সংবৃত সম্মুখ অকুঞ্চিত স্বরধ্বনি

**সংবৃত সম্মুখ অকুঞ্চিত স্বরধ্বনি** হলো এক ধরনের স্বরধ্বনি যা বহু কথ্য ভাষায় প্রচলিত। আন্তর্জাতিক ধ্বনিমূলক বর্ণমালায় ধ্বনিটিকে  চিহ্ন দিয়ে নির্দেশ করা হয়। এর এক্স-সাম্পা প্রতীক i।

 স্বরধ্বনিটি অত্যন্ত সাধারণ। যেসব ভাষাতে তিন বা ততোধিক স্বরধ্বনি আছে, তাদের প্রায় সবগুলিতে ধ্বনিমূল আকারে এর দেখা পাওয়া যায়।

## স্বাতন্ত্র্যসূচক বৈশিষ্ট্য
* এর স্বর উচ্চতা (vowel height) সংবৃত, অর্থাৎ এই স্বরধ্বনিটি উচ্চারণের সময় জিহ্বা মুখগহ্বরের ছাদের যতটা সম্ভব কাছাকাছি অবস্থান করে, তবে এমনভাবে যাতে বায়ুপ্রবাহের বাধার সৃষ্টি হয়ে একটি ব্যঞ্জনধ্বনি উচ্চারিত হয়। 
* এর স্বর পশ্চাদ্‌প্রবণতা (vowel backness) সম্মুখ, অর্থাৎ জিহ্বাটি মুখের ভেতরে যথাসম্ভব সামনে অবস্থিত। 
* এর স্বর কুঞ্চন (vowel roundedness) প্রসারিত, অর্থাৎ ঠোঁটদ্বয় কুঞ্চিত নয়, বরং প্রসারিত।

## যেসব ভাষায় পাওয়া যায়

## তথ্যসূত্র

বিষয়শ্রেণী:সংবৃত স্বরধ্বনি
বিষয়শ্রেণী:সম্মুখ স্বরধ্বনি
বিষয়শ্রেণী:অকুঞ্চিত স্বরধ্বনি
স্পেশাল ফ্রন্টিয়ার ফোর্স

**স্পেশাল ফ্রন্টিয়ার ফোর্স**, এসএফএফ বা বিশেষ সীমান্তরক্ষী বাহিনী ভারতের সেনাবাহিনীর একটি অংশ। তিব্বতের সৈন্যদের নিয়ে এই সেনাদল গঠিত। ১৯৬২ সালে ভারত ও চীনের মধ্যকার যুদ্ধের পর এই বাহিনী তৈরি করা হয়। ১৯৭১ সালে বাংলাদেশের মুক্তিযুদ্ধে এ দলটি ব্যাপক অবদান রাখে।

## প্রতিষ্ঠা
১৯৬২ সালে ভারতের সাথে চীনের যুদ্ধের পর তিব্বতের কিছু যুবককে ভারতীয় সেনাবাহিনীতে যুক্ত করা হয় যাতে পরবর্তীতে যুদ্ধ বাঁধলে তাদের ব্যবহার করা যায়। উত্তর প্রদেশের চক্রাতায় এক ভারতীয় জেনারেলের অধীনে তাদের প্রশিক্ষণ দেয়া হয়।

## মুক্তিযুদ্ধে অংশগ্রহণ
১৯৭১ সালের অক্টোবর মাসে স্পেশাল ফ্রন্টিয়ার ফোর্সের তিন হাজার যুবককে সীমান্তবর্তী দেমাগিরিতে জড়ো করা হয় ভারতীয় বিমানবাহিনীর একটি এএন-১২ বিমানে করে। তাদেরকে সীমান্তের অপর প্বার্শে তৎকালীন পূর্ব পাকিস্তানের পার্বত্য চট্টগ্রাম অংশে গেরিলা অপারেশন চালানোর নির্দেশ দেয়া হয়।

এসএফএফ-এর অবস্থানের বিপরীতে পাকিস্তানের স্পেশাল সার্ভিসেস গ্রুপের একটি ব্যাটালিয়ান ছিল যাদেরকে ভারতীয় বাহিনী তাদের ঢাকায় পাঠানো ইউনিটের জন্য হুমকিস্বরূপ মনে করে। তাই তাদের বিরুদ্ধে নভেম্বরের দ্বিতীয় সপ্তাহে *অপারেশন মাউন্টেইন ঈগল* সূচনা করা হয়। ছোট নৌকা নিয়ে এসএফএফ-এর দলগুলো বাংলাদেশে প্রবেশ করে এবং বুলগেরিয়ার তৈরি রাইফেল হাতে অগ্রসর হয়। ক্রমশ তারা শত্রুপক্ষের সেনাচৌকিগুলো দখল করে নিতে থাকে এবং ১৬ ডিসেম্বর চট্টগ্রাম বন্দরের ৪০ কিলোমিটার দুরে অবস্থান গ্রহণ করে পাকিস্তানি ব্রিগেডের অগ্রসরতাকে প্রতিরোধ করে। যুদ্ধে এসএফএফের ৪৯ জন সৈন্য নিহত হন।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:ভারতীয় সেনাবাহিনী
বিষয়শ্রেণী:১৯৬২-এ ভারতে প্রতিষ্ঠিত
বিষয়শ্রেণী:ভারতের আধা-সামরিক বাহিনী
বিষয়শ্রেণী:রিসার্চ অ্যান্ড অ্যানালাইসিস উইং
বিষয়শ্রেণী:বেসামরিক সন্ত্রাসবাদ বিরোধী সংগঠন
বিভিন্ন দেশের জাতীয় সংগীতের তালিকা

**বিভিন্ন দেশের জাতীয় সঙ্গীতের তালিকা** নিচে দেয়া হয়েছে। যেসব দেশ বর্তমানে মানচিত্র থেকে বিলুপ্ত হয়ে গিয়েছে অথবা তাদের সার্বভৌমত্ব হারিয়েছে, কিন্তু সেখানকার কিছু এলাকায় এখনও জাতীয় সঙ্গীতটি প্রচলিত আছে, সেগুলিকে *ইটালিক্‌স* অর্থাৎ *বাঁকা* করে দেখানো হয়েছে।

## সার্বভৌম রাষ্ট্রগুলো

## দেশগুলোর জাতীয় সঙ্গীত

## আরও দেখুন
* জাতীয় পতাকা
* জাতীয় সঙ্গীত
* রাজকীয় সংগীত

## পাদটীকা


## তথ্যসূত্র

## বহিঃসংযোগ
* জাতীয় সঙ্গীতের তথ্য
*বিভিন্ন দেশের জাতীয় সংগীত তালিকা 

বিষয়শ্রেণী:জাতীয় সঙ্গীত
বিষয়শ্রেণী:জাতীয় সঙ্গীত রচয়িতা
আফগানিস্তানের প্রদেশ

আফগানিস্তান অনেকগুলি উইলায়াত বা প্রদেশে বিভক্ত। এগুলি দেশটির সর্বোচ্চ প্রশাসনিক একক। বর্তমানে দেশটিতে ৩৪টি প্রদেশ আছে। এদের মধ্যে ২০০১ ও ২০০৪ সালের মধ্যে ৪টি নতুন প্রদেশ যুক্ত হয়েছে। প্রতিটি প্রদেশ আবার একাধিক জেলায় বিভক্ত। প্রতিটি প্রদেশ শাসনের জন্য একজন প্রাদেশিক গভর্নর জেনারেল ঐ নিযুক্ত হন।

আফগানিস্তানের দ্বি-কাক্ষিক জাতীয় আইনসভার ঊর্ধ্ব কক্ষে প্রতিটি প্রদেশ থেকে দুইজন প্রতিনিধি থাকেন। এদের মধ্যে একজন প্রাদেশিক কাউন্সিল কর্তৃক চার বছর মেয়াদের জন্য এবং অপর জন জেলা পরিষদ কর্তৃক তিন বছর মেয়াদের জন্য নির্বাচিত হন। জাতীয় আইনসভার নিম্ন কক্ষের সদস্যরা সরাসরি জেলা পর্যায়ে নির্বাচিত হন। তবে প্রতি প্রদেশ থেকে নিম্ন কক্ষে কম্পক্ষে দুইজন মহিলা প্রতিনিধি থাকা বাধ্যতামূলক, যাদেরকে আফগানিস্তানের রাষ্ট্রপতি নির্বাচন করেন।

## প্রদেশসমূহ

## তথ্যসূত্র

## আরও দেখুন
* আফগানিস্তানের জেলা


প
বিষয়শ্রেণী:দেশের প্রশাসনিক উপবিভাগের তালিকা
নোল

**নোল** গুগল কর্তৃক পরিকল্পিত একটি প্রকল্প ব্যবহারকারীদের দ্বারা নির্মিত একটি বিশ্বকোষ হিসেবে কাজ করবে।।
## তথ্যসূত্র


বিষয়শ্রেণী:অনলাইন বিশ্বকোষ
বিষয়শ্রেণী:২০০৭-এ প্রতিষ্ঠিত
বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি
বিষয়শ্রেণী:বন্ধ হওয়া গুগল সেবা
মেজানাইন তলা

right|thumb|250px|মেজানিন ফ্লোর

স্থাপত্যের পরিভাষায় দুইটি গৃহতলের (floor) মধ্যবর্তী উচ্চতা সম্পন্ন কোনো গৃহতলকে মেজানিন () ফ্লোর বা মেজানিন তলা বলে। এর অন্তত একদিক মূলভবনের সাথে সংযুক্ত থাকে। মেজানিন ফ্লোরের উচ্চতা প্রধান প্রধান গৃহতলগুলোর সমান হয়না, তাদের চেয়ে কম কিংবা বেশি হয়। এ ফ্লোর গুলোকে তাই ভবনের তলা গণনার সময় বাদ দেয়া হয়। ভবনের যে কোনো দুইটি তলার মধ্যবর্তী উচ্চতায় এই ফ্লোরটি অবস্থিত হতে পারে।

মেজানিন ফ্লোর দেয়াল থেকে অভিক্ষিপ্ত একটি তল, যা কিনা তার অব্যবহিত নিচের তলাটির সাথে একই ছাদ ব্যবহার করে। কিন্তু এটি নিচের তলাটির ওপর আংশিক বিস্তৃত। অর্থাৎ, নিচের তলাটি থেকে অবশ্যই ছাদ দেখা যাবে। থিয়েটারে বসার জন্য একদম নিচের গ্যালারি বা নিচের গ্যালারির প্রথম কয়েকটি আসনপংক্তি এ ধরনের মেসানিন ফ্লোরের ভালো উদাহরণ।

মেজানিন ফ্লোর বারান্দার মতো ভবনের বাইরের দিকেও অভিক্ষিপ্ত হতে পারে। যেমন, পোর্চের ওপরের বারান্দা।

প্যালাডিয়ান স্থাপত্য শিল্পে মেজানিন ফ্লোরগুলো গুদাম অথবা ভৃত্যদের থাকার স্থান হিসেবে ব্যবহৃত হত।

বিষয়শ্রেণী:স্থাপত্য
বিষয়শ্রেণী:স্থাপত্য উপাদান
বিষয়শ্রেণী:শিল্প উপকরণ
বিষয়শ্রেণী:গৃহসজ্জা
বিষয়শ্রেণী:কক্ষ
বিষয়শ্রেণী:নিদ্রা
বিষয়শ্রেণী:বিছানা
কুলো

thumb|কুলো দিয়ে দুর্গাপূজার মণ্ডপসজ্জা, কলকাতার বড়িশার একটি পূজামণ্ডপে
**কুলো** বা **কুলা** বড় সমতল তলাওয়ালা চ্যাপ্টা পাত্র যার একটি দিকের কানা খোলা। আকৃতি অনেকটা ইংরেজি অক্ষর D-এর মত। বক্র দিকটি উঁচু কানাওয়ালা। সোজা দিকটি কানা ছাড়া। এর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে পাছড়ানো হয়। তবে কুলো আর নানান কাজেও ব্যবহার হয়। যেমন মাটি থেকে আবর্জনা সংগ্রহ করা বা শস্যাদি ঝাড়বার  কাজে ব্যবহার করা যায়। কুলো ভেঙ্গে গেলে তাকে খাদ্য শস্য বাছবার কাজের বদলে এইসব কাজে ব্যবহার করা হয়, তাই থেকে “ছাই ফেলতে ভাঙা কুলা” বাগধারাটি এসেছে।

## চাল পাছড়ানো
কুলোর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে কুলোর কিনারার বক্র অংশটি ধরে উপর নিচে ঝাঁকানো হয়। ফলে কানাবিহীন অংশটি, যা ধরে থাকা অংশ থেকে সবচেয়ে দূরে থাকে, সেই অংশের গতি সবচেয়ে বেশি হয়। চাল ও খোসার মিশ্রণ একবার হাওয়ায় লুফলে ভারী চাল তারাতাড়ি নিচে পড়ে, কিন্তু হাল্কা ধানের খোসা বাতাসের রোধের ফলে ধীরে পরে ও চালের উপরে আলাদা স্তর তৈরি করে যা সহজেই আলাদা করে কানাবিহীন অংশ দিয়ে ফেলে দেওয়া যায়।
## নানাবিধ ব্যবহার

কুলা ধান ভান্তে ব্যবহৃত হলেও এর নানাবিধ ব্যবহার রয়েছে।
যেমনঃ

গায়ে হলুদ এঃ সাধারনত বিবাহ অনুষ্ঠানের আগে বাঙ্গালী রীতিতে বর ও কনের বাড়ীতে গায়ে হলুদ অনুষ্ঠান হয় এবং সেখানে কুলার উপস্থিতি লক্ষনীয়।
কুলা দিয়ে ধান ঝাড়ার কাজেও ব্যবহার করা হয়।

## চিত্রশালা

File:কুলা 2.jpg|একটি কুলার ছবি, বৈশাখী মেলা, সোহরাওয়ার্দী উদ্যান, ঢাকা। ২০১৪.


## তথ্যসূত্র

বিষয়শ্রেণী:বাঙালি গৃহস্থালি উপকরণ
প্রিজম (দ্ব্যর্থতা নিরসন)

* প্রিজম (আলোকবিজ্ঞান)- একটি স্বচ্ছ বস্তু, যার মধ্য দিয়ে আলো যাবার সময় সাতটি রং এ বিভক্ত হয়ে যায়।
** অ্যাবে প্রিজম- বিশেষ এক প্রকার প্রিজম।
* প্রিজম (জ্যামিতি)- জ্যামিতির পরিভাষায় এক প্রকার ঘন বস্তু।
* প্রিজম (নজরদারি প্রকল্প)- যুক্তরাষ্ট্রের নজরদারি প্রকল্প
প্রজাতি

জীববিজ্ঞানে-একটা প্রজাতি হচ্ছে শ্রেণিবিন্যাসের মূল ভিত্তি এবং একটা শ্রেণি বিন্যাসগত অবস্থান এবং জীববৈচিত্র্যের একক সত্তা হিসেবেও বিবেচনা করা যায়।

**সমগুণসম্পন্ন ও সমবৈশিষ্ট্য সম্পন্ন জীবকুলকে একেকটি প্রজাতি বলে।**

২০১১ সালের এক গবেষণায় ভবিষ্যদ্বাণী করা হয়েছিল যে পৃথিবীতে প্রায় ৮৭ লক্ষ প্রজাতি রয়েছে এবং  তাদের মধ্যে সম্ভবত ১৬ লক্ষ প্রজাতি সনাক্ত করা হয়েছে ।

**প্রজাতি** জীববিজ্ঞানের সাথে সম্পর্কিত একটি শব্দ; **প্রজাতি** হলো এমন এক জীবগোষ্ঠী যারা নিজেদের মধ্যে যৌন মিলনে এবং উর্বর সন্তান উৎপাদনে সক্ষম কিন্ত অনুরুপ দৈহিক গঠন বিশিষ্ট নিকটতম জীবগোষ্ঠী হতে সম্পূর্ণ আলাদা। যেটি ভাষায় বলতে বুঝায় বিভিন্ন বৈশিষ্ট্যে সর্বাধিক মিলসম্পন্ন একদল জীব, যারা নিজেদের মধ্যে প্রজননে সক্ষম। এটি জৈব-শ্রেণিবিন্যাস ও শ্রেণিবিন্যাস-ক্রমের অন্যতম একক। সাধারণভাবে প্রজাতি বলতে কয়েকটি অর্গানিজমের সমষ্টি বুঝায়। সাধারণত ভিন্ন প্রজাতিভুক্ত জীবেরা প্রজননের মাধ্যমে সন্তান উৎপাদনে অক্ষম হয়ে থাকে। প্রজাতি বলতে আরও বোঝায় যা শ্রেনীবিন্যাসবিদ্যার(t a x o n o m y)একটি ধাপ যা গণের নিচে অবস্থিত ও শ্রেণিবিন্যাস এর সবচেয়ে নিচের ধাপ। প্রজাপতির কতগুলো বৈশিষ্ট্য নিম্নে উপস্থাপন করা হলো:

ক. প্রতিটি প্রজাতি আপন বৈশিষ্ট্যে স্বতন্ত্র।

খ. **প্রজাতির** সদস্যরা পরস্পরের মধ্যে জিন বিনিময়ে সক্ষম।

বিষয়শ্রেণী:জীববিজ্ঞান
বিষয়শ্রেণী:বৈজ্ঞানিক শ্রেণিবিন্যাস
বিষয়শ্রেণী:জীবপ্রজাতি
বিষয়শ্রেণী:জীববৈজ্ঞানিক ধারণা
বিষয়শ্রেণী:জীববিজ্ঞান পরিভাষা
বিষয়শ্রেণী:উদ্ভিদবিদ্যাগত নামাবলী
বিষয়শ্রেণী:প্রাণিবৈজ্ঞানিক নামাবলী
আর্থার অ্যালবিস্টন

**আর্থার রিচার্ড অ্যালবিস্টন** (জন্ম জুলাই ১৪, ১৯৫৭ এডিনবরা) একজন স্কটিশ সাবেক ফুটবল খেলোয়াড়।

অ্যালবিস্টন ১৯৭২ সালের জুলাই মাসে ম্যানচেস্টার ইউনাইটেড ক্লাবে শিক্ষানবিশ হিসেবে যোগ দেন এবং ১৯৭৪ সালে পেশাদার খেলোয়াড় হিসেবে নাম লেখান। ১৯৭৪ সালে স্থানীয় প্রতিপক্ষ ম্যানচেস্টার সিটির বিপক্ষে লিগ কাপের তৃতীয় রাউন্ডে তার অভিষেক হয়। তিনি ম্যানচেস্টার ইউনাইটেডে তার ১৪ বছরের খেলোয়াড়ী জীবনে ৩৭৯ টি খেলায় অংশ নিয়েছেন এবং ৬ টি গোল করেছেন। ১৯৭৭, ১৯৮৩, ও ১৯৮৫ সালের এফএ কাপ বিজয়ে তিনি দলের সাথে ছিলেন। ১৯৮৮ সালের আগস্ট মাসে অ্যালবিস্টন ম্যানচেস্টার ইউনাইটেড ছেড়ে ওয়েস্ট ব্রমউইচ অ্যালবিওন ক্লাবে যোগ দেন, যার ম্যানেজার ছিলেন সাবেক রেড ডেভিল ম্যানেজার রন অ্যাটকিনসন। ১৯৮৮ সালের আগস্টে লিচেস্টার সিটির বিপক্ষে অ্যালবিওনের হয়ে তার অভিষেক ঘটে। তিনি এই ক্লাবে ৪৭ খেলায় ২টি গোল করেছেন। একমৌসুম পরেই তিনি ডান্ডি ক্লাবে যোগ দেন। পরবর্তীতে তিনি চেস্টারফিল্ড, চেস্টার সিটি, নরওয়ের ক্লাব মোল্ডে ও আয়র ইউনাইটেড ক্লাবে খেলেছেন। তার পেশাদারী জীবনে তিনি ৪৬৪ খেলায় অংশ নিয়ে ৭ গোল করেছেন। এছাড়া তিনি ফুটবল লিগের বাইরের দলেও খেলেছেন।

স্কটল্যান্ড দলের পক্ষে তিনি ১৪ টি আন্তর্জাতিক ম্যাচে অংশ নিয়েছেন। ১৯৮১ সালের ১৪ অক্টোবর নর্দার্ন আয়ারল্যান্ড দলের বিপক্ষে তার অভিষেক হয়। তিনি মাত্র ১টি ফিফা বিশ্বকাপ খেলায় অংশ নিয়েছেন। ১৯৮৬ সালের ১৩ জুন উরুগুয়ের বিপক্ষে গ্রুপ ই'র খেলায় তিনি অংশ নেন এবং তার দল ০-০ গোলে ড্র করে।

খেলা থেকে অবসর নিয়ে অ্যালবিস্টন ১৯৯৬-৯৭ সালে ড্রয়লসডেন ক্লাবে ম্যানেজার হিসেবে যোগ দেন। ২০০০-০৪ সাল পর্যন্ত তিনি ম্যানচেস্টার ইউনাইটেড ক্লাবের জুনিয়র কোচ ছিলেন। এছাড়া ম্যানচেস্টার ইন্ডিপেন্ডেন্টের রেডিও ভাষ্যকার হিসেবেও তিনি কাজ করেছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৫৭-এ জন্ম
বিষয়শ্রেণী:স্কটল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:চেস্টার সিটি ফুটবল ক্লাবের খেলোয়াড়
বিষয়শ্রেণী:চেস্টারফিল্ড ফুটবল ক্লাবের খেলোয়াড়
বিষয়শ্রেণী:ড্রয়েলসডেন ফুটবল ক্লাবের খেলোয়াড়
বিষয়শ্রেণী:সিটিংবোর্ন ফুটবল ক্লাবের খেলোয়াড়
বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বিষয়শ্রেণী:উইটন অ্যালবিয়ন ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:স্কটীয় প্রবাসী ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার
আলিজে

**আলিজে** () হচ্ছেন একজন ফরাসি গায়িকা। ১৯৮৪ সালের ২১ আগস্ট কর্সিকায় জন্ম নেয়া আলিজে ২০০০ সালে গানের জগতে প্রবেশ করেন নিজের প্রথম গানের অ্যালবাম *[[গুর্‌মঁদিজ]] (Gourmandises)*-এর মাধ্যমে। অ্যালবামটি শুধুমাত্র ফ্রান্সেই নয়, ফ্রান্সের বাইরেও বেশ সাফল্য লাভ করেছিল। এই অ্যালবামের গান, *[[মোয়া...লোলিতা]] (Moi... Lolita)*-র বদৌলতে তিনি ২০০১ সালে ফ্রান্সের সবচেয়ে বেশি বিক্রি হওয়া অ্যালবামের গায়িকার সম্মান লাভ করেন। অ্যালবামটির ৮ লাখেরও বেশি কপি বিক্রি হয়েছে। এরপরে তিনি ২০০৩ সালে তার দ্বিতীয় অ্যালবাম *[[মে কুরঁ এলেকত্রিক]] (Mes Courants Électriques)* প্রকাশ করেন। এটি তার প্রথম অ্যালবামের মতো সাফল্য লাভ না করলেও এটির ৪ লাখের বেশি কপি বিক্রি হয়, যা ব্যবসায়িকভাবে বেশ সফল। এই অ্যালবামের পরে তিনি পাঁচ বছর গানের জগৎ থেকে দূরে থাকেন, এর মধ্যে তিনি ফরাসি গায়ক জেরেমি শাতলাঁ কে বিয়ে করেন এবং তাদের ঘরে অ্যানি-লি নামের একজন কন্যাসন্তানের জন্ম হয়েছে। এর পর তিনি ২০০৭ সালে *[[সিকেদেলিস]] (Psychédélices)* নামক অ্যালবামের গানসম্ভার দিয়ে শ্রোতাদের মন জয় করতে প্রকাশ করেন, যা ফরাসি মিউজিক ডাউনলোড চার্টে সপ্তম স্থান ও মেক্সিকান মিউজিক চার্টে তিন নম্বর স্থান অর্জন করে।

## তথ্যসূত্র

## বহিঃসংযোগ

* আলিজের অফিসিয়াল ওয়েব সাইট
* Alizée-Latino Official Fan Club in Latinoamerica

বিষয়শ্রেণী:ফরাসি সঙ্গীতশিল্পী
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আরসিএ রেকর্ডসের শিল্পী
বিষয়শ্রেণী:পলিডোর রেকর্ডসের শিল্পী
বিষয়শ্রেণী:সনি মিউজিকের শিল্পী
বিষয়শ্রেণী:বিশ্ব সঙ্গীত পুরস্কার বিজয়ী
বিষয়শ্রেণী:ফরাসি পপ গায়িকা
লক্ষ্মীন্দর

**লক্ষ্মীন্দর** হলো চাঁদ সওদাগরের পুত্র এবং বেহুলার স্বামী। বাসর রাতে সর্পদেবী মনসার অনুগত সাপের দংশনে লক্ষ্মীন্দরের মৃত্যু ঘটে, কিন্তু তার স্ত্রী বেহুলা প্রচুর ত্যাগ স্বীকার করে তাকে পুনরুজ্জীবিত করতে সক্ষম হন। বেহুলা-লক্ষ্মীন্দরের উপাখ্যান বাংলার প্রাচীন লোকগাথাগুলোর মধ্যে অন্যতম।

বিষয়শ্রেণী:পৌরাণিক চরিত্র
জন হার্ভার্ড

**জন হার্ভার্ড** (নভেম্বর, ১৬০৭; লন্ডন, ইংল্যান্ড - সেপ্টেম্বর ১৪, ১৬৩৮; চার্লসটাউন, বোস্টন, ম্যাসাচুসেট্‌স, যুক্তরাষ্ট্র) একজন মার্কিন উপনিবেশ স্থাপনকারী যার দান করা অর্থ দিয়ে হার্ভার্ড কলেজ (বর্তমানে হার্ভার্ড বিশ্ববিদ্যালয়) প্রতিষ্ঠিত হয়েছিল। তিনি নিউ ইংল্যান্ডে উপনিবেশ স্থাপন করেছিলেন।

বিষয়শ্রেণী:১৬০৭-এ জন্ম
বিষয়শ্রেণী:১৬৩৮-এ মৃত্যু
বিষয়শ্রেণী:মার্কিন যুক্তরাষ্ট্রে ইংরেজ বিক্ষিপ্ত উদ্বাসন
বিষয়শ্রেণী:হার্ভার্ড বিশ্ববিদ্যালয়
বিষয়শ্রেণী:অসম্পূর্ণ
বিষয়শ্রেণী:ইংরেজ জনহিতৈষী
বিষয়শ্রেণী:হার্ভার্ড বিশ্ববিদ্যালয়ের ব্যক্তি
বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা
ভারতের অর্থনীতি

**[[ভারত|ভারতের]] অর্থনীতি** বিশ্বের তৃতীয় বৃহত্তম (ক্রয় ক্ষমতায়)  এবং পঞ্চম বৃহত্তম (Nominal) অর্থনীতি; ২০১৭ সালে এর মোট অভ্যন্তরীণ উৎপাদন ছিল ৯.৫ ট্রিলিয়ন মার্কিন ডলার (PPP) এবং ২.৪৫ ট্রিলিয়ন (Nominal) মার্কিন ডলার।  ভারত বিশ্বের প্রবৃদ্ধিশীল অর্থনীতিগুলির মধ্যে সবচেয়ে নিম্নোক্ত  ২০১৭ সালে ভারতের মোট অভ্যন্তরীণ উৎপাদনের প্রবৃদ্ধি হার ছিল -৬%।

## ভূমিকা
ভারতের অর্থনীতি বৈচিত্র্যময়। কৃষিকাজ, হস্তশিল্প, বস্ত্রশিল্প, উৎপাদন, এবং বিভিন্ন সেবা ভারতের অর্থনীতির অংশ। ভারতের শ্রমশক্তির দুই-তৃতীয়াংশ প্রত্যক্ষভাবে কিংবা পরোক্ষভাবে কৃষিখাত থেকে তাদের জীবিকা নির্বাহ করে। তবে সেবাখাত ক্রমেই প্রসার লাভ করছে এবং ভারতের অর্থনীতির একটি গুরুত্বপূর্ণ অংশ হয়ে উঠেছে। ডিজিটাল যুগের আবির্ভাবের পর ইংরেজিতে সাবলীলভাবে কথা বলতে পারদর্শী তরুণ ও শিক্ষিত লোকের সহজলভ্যতাকে কাজে লাগিয়ে ভারত আউটসোর্সিং, ক্রেতা সেবা ও কারিগরি সহায়তা দানের একটি গুরুত্বপূর্ণ অঞ্চলে পরিণত হয়েছে। ভারত সফটওয়্যার ও আর্থিক সেবার ক্ষেত্রে সারা বিশ্বে অতি-দক্ষ শ্রমিক সরবরাহ করে থাকে। এছাড়া উৎপাদন, ওষুধ শিল্প, জীবপ্রযুক্তি, ন্যানোপ্রযুক্তি, টেলিযোগাযোগ, জাহাজ নির্মাণ, বিমানভ্রমণ এবং পর্যটন শিল্পগুলিতেও ভবিষ্যতে জোরালো প্রবৃদ্ধির সম্ভাবনা আছে।

স্বাধীনতা লাভের পর ইতিহাসের অধিকাংশ সময় জুড়ে ভারত সমাজবাদী দৃষ্টিভঙ্গিতে অর্থনীতি চালানোর চেষ্টা করে। তখন অর্থনীতিতে বেসরকারী খাতের অংশগ্রহণ, বৈদেশিক বাণিজ্য এবং সরাসরি বৈদেশিক বিনিয়োগের উপর সরকারের কঠোর নিয়ন্ত্রণ ছিল। তবে ১৯৯০-এর দশকের শুরু থেকে ভারত ক্রমে উদারপন্থী অর্থনৈতিক সংস্কারের মাধ্যমে তার বাজারগুলি উন্মুত করতে শুরু করে। সরকারী শিল্পগুলির বেসরকারীকরণ বেশ ধীরে রাজনৈতিক বিতর্কের মধ্য দিয়ে এগিয়ে চলেছে।

দ্রুত বর্ধনশীল জনসংখ্যা ভারতের একটি প্রধান সমস্যা এবং এটি অর্থনৈতিক ও সামাজিক সমতা অর্জনের জন্য একটি বড় বাধা।

## আরো দেখুন
* বিমারু

## পদটীকা

## তথ্যসূত্র

;গ্রন্থ
* 
* 
* 
*  
* 

;গবেষণাপত্র
* John Williamson: The Rise of the Indian Economy, March 2006 
*  
* 
*  
*  
*  
* 
* 
* 
* 
* 
*  
* 

;সরকারী প্রকাশনা
* 
* 
* 
* 
* 
* 

;সংবাদ
* 
* 
* 
* 
* 
* 
* 
* 
* 
* 
* 
* 
* 

;নিবন্ধ
* 
* 
* 
* 
* 
* 
* 
* 
* 

## বহিঃসংযোগ

* India and the Knowledge Economy - a World Bank Institute report.
* Finance Ministry of India
* Economy of India
* Indian Stock Markets
* India in Business- Official website for Investment and Trade in India
* Taxation
* Reserve Bank of India's database on the Indian economy
* India Brand Equity Foundation
* Ernst & Young 2006 report on doing Business in India
* Department of Public Enterprises
* Chindia: The next Decade Senior Business Week writer Pete Engardio, credited for having made the Chindia neologism famous, compares the rise of both China and India in this online video conference. (video)
* India Economy Watch - search engine
* CIA - The World Factbook -- India 
* Cheers! India is now a trillion dollar economy by Venkatesan Vembu, Daily News & Analysis
* Gross Domestic Product Growth - India 
* Annual Inflation Rate - India 
* Software on Indian Taxes Taxation software for all Indian Tax Needs
* Indian Economy News Live

বিষয়শ্রেণী:ভারতের অর্থনীতি
বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
ইউএসএস ভার্জিনিয়া (এসএসএন-৭৭৪)

**ইউএসএস ভার্জিনিয়া (এসএসএন-৭৭৪)** মার্কিন নৌবাহিনীর একটি আক্রমণকারী ডুবোজাহাজ।

## তথ্যসূত্র

বিষয়শ্রেণী:ভার্জিনিয়া শ্রেণীর ডুবোজাহাজ
প্রতীকী যুক্তিবিজ্ঞান

**প্রতীকী যুক্তিবিজ্ঞান** () গণিতের একটি শাখা যেখানে প্রতীকসমূহের স্ট্রিংগুলির বিশুদ্ধ রূপগত বৈশিষ্ট্যগুলি (purely formal properties) আলোচনা করা হয়। দুইটি উৎস থেকে এই শাখায় গবেষণার আগ্রহ সঞ্চার হয়েছে। প্রথমত দার্শনিক যুক্তিবিজ্ঞানে ব্যবহৃত শব্দগুলিকে প্রতীকী যুক্তিবিজ্ঞানে ব্যবহৃত প্রতীক দিয়ে নির্দেশ করা যায়। দ্বিতীয়ত, প্রতীকী যুক্তিবিজ্ঞানে প্রতীকগুলির উপর বিভিন্ন পরিবর্তন সাধনের জন্য যে নিয়মগুলি আছে, সেগুলি একটি কম্পিউটার ব্যবস্থায় বাস্তবায়ন করা সম্ভব।

প্রতীকী যুক্তিবিজ্ঞানকে সাধারণত দুইটি উপক্ষেত্রে ভাগ করা হয়—প্রস্তাবনামূলক যুক্তিবিজ্ঞান এবং বিধেয় যুক্তিবিজ্ঞান।

বিষয়শ্রেণী:গাণিতিক যুক্তিবিজ্ঞান
স্বতঃসিদ্ধমূলক সেট তত্ত্ব

গণিতে **স্বতঃসিদ্ধমূলক সেট তত্ত্ব** () সেট তত্ত্বের একটি কঠোর গাণিতিক সংস্কারসাধিত রূপ। সরল সেট তত্ত্বের কূটাভাসগুলির সমাধানের লক্ষ্যে প্রথম-মাত্রার যুক্তিবিজ্ঞানের মাধ্যমে এটি রচিত হয়।

জার্মান গণিতবিদ গেয়র্গ কান্টর ১৯শ শতকের শেষ দিকে সেট তত্ত্বের ভিত্তি প্রস্তুত করেন। প্রথমদিকে তত্ত্বটি বিতর্কিত হলেও এটি পরবর্তীতে আধুনিক গণিতের একটি ভিত্তি তত্ত্বে পরিণত হয়, কেননা সেট তত্ত্বে গণিতের অন্যান্য ঐতিহ্যবাহী ক্ষেত্র (যেমন- বীজগণিত, গাণিতিক বিশ্লেষণ, টপোগণিত, ইত্যাদি) থেকে প্রাপ্ত গাণিতিক বস্তুসমূহ (যেমন- সংখ্যা, ফাংশন) সম্পর্কে বলা প্রস্তাবনাগুলি (propositions) একটিমাত্র তত্ত্বেই আলোচিত হয় এবং এগুলিকে ঠিক বা ভুল প্রমাণ করার জন্য সেট তত্ত্ব কতগুলি আদর্শ স্বতঃসিদ্ধের একটি সেট প্রদান করে।

কিন্তু দেখা গেল সেট তত্ত্বে অতি ব্যবহৃত কিছু যুক্তি (argument) কূটাভাসের জন্ম দেয়। অথচ এই যুক্তিগুলোই গণিতের সবচেয়ে কার্যকর যুক্তিগুলোর অন্যতম এবং বিধিগত যুক্তিবিজ্ঞানের (formal logic) একেবারে প্রাথমিক কাঠামো এদের ওপরেই দাঁড়িয়ে আছে। কান্টরের সরল সেট তত্ত্বে সংশোধন এনে বলা হল এতে প্রদত্ত সেটের সংজ্ঞা অতিরিক্ত সরল (naive), এবং স্বতঃসিদ্ধের (axioms) ভিত্তিতে তত্ত্বটি নতুন করে বর্ণনা করার প্রয়াস নেয়া হল। জারমেলো-ফ্রাঙ্কেলের সেট তত্ত্ব এদের মধ্যে সবচেয়ে জনপ্রিয়।

বিষয়শ্রেণী:সেট তত্ত্ব
বিষয়শ্রেণী:যুক্তিবিজ্ঞান
অনাদর্শ বিশ্লেষণ

[থাম্ব|ডান| [গটফ্রিড উইলহেলম লাইবনিজ যুক্তি দিয়েছিলেন যে অসীমসহ আদর্শিক সংখ্যার প্রবর্তন করা উচিত।]]
**অনাদর্শ বিশ্লেষণ** () গণিতের একটি শাখা যেখানে ক্ষুদ্রাণুর (infinitesimal) একটি কঠোর (rigorous) ধারণাকে কাজে লাগিয়ে গাণিতিক বিশ্লেষণ সূত্রাবদ্ধ করা হয়।

১৯৬০-এর দশকের শুরুর দিকে গণিতবিদ আব্রাহাম রবিনসন অনাদর্শ বিশ্লেষণের ধারণা প্রথম উপস্থাপন করেন। তিনি বাস্তব সংখ্যাসমূহের ফিল্ডের উপর এই তত্ত্ব প্রয়োগ করেন। এই তত্ত্বের উপর লেখা তার বিখ্যাত বইটির নাম *Non-standard Analysis*। বইটি ১৯৬৬ সালে প্রথম প্রকাশিত হয়।

বিষয়শ্রেণী:মডেল তত্ত্ব
বিষয়শ্রেণী:অসীম
গ্যোডেল সংখ্যা

থাম্ব|এই ধারণাটি কর্ট গডেল ব্যবহার করেছিলেন
গাণিতিক যুক্তিবিজ্ঞানে **গ্যোডেল সংখ্যা** () হল কোন বিধিবদ্ধ ভাষার প্রতিটি প্রতীক এবং সুসংগঠিত সূত্রের (well-formed formula) সাথে সংযোজিত একটি অদ্বিতীয় স্বাভাবিক সংখ্যা (unique natural number)। একটি ফাংশনের মাধ্যমে এই সংখ্যাগুলি উৎপাদনের প্রক্রিয়াকে গ্যোডেল সংখ্যায়ন (Gödel numbering) বলা হয়। গণিতবিদ কুর্ট গ্যোডেল সর্বপ্রথম তাঁর অসম্পূর্ণতা উপপাদ্যের প্রমাণে এই ধারণাটি ব্যবহার করেন।

১৯৩১ সালে গ্যোডেলের গবেষণাপত্রে প্রথম প্রকাশের পর থেকে গণিতের আরও অনেক বিচিত্র ক্ষেত্রে গাণিতিক বস্তুসমূহকে স্বাভাবিক সংখ্যা দিয়ে নির্দেশ করতে গ্যোডেল সংখ্যায়ন পদ্ধতি ব্যবহার করা হয়েছে।

বিষয়শ্রেণী:গাণিতিক যুক্তিবিজ্ঞান
বিষয়শ্রেণী:পরিগণনার তত্ত্ব
সিদ্ধান্ত সমস্যা

থাম্ব|সিদ্ধান্ত সমস্যাগণনীয়তা তত্ত্ব এবং গণনামূলক জটিলতা তত্ত্বে **সিদ্ধান্ত সমস্যা** () বলতে কোন একটি বিধিবদ্ধ ব্যবস্থায় (formal system) অবস্থিত এমন একটি প্রশ্নকে বোঝায়, ইনপুট করা পরামিতিগুলির উপর ভিত্তি করে যে প্রশ্নের উত্তর হ্যাঁ বা না হতে পারে।

উদাহরণস্বরূপ, "প্রদত্ত দুইটি সংখ্যা *x* এবং *y*-এর জন্য *x* কি *y*-কে নিঃশেষে ভাগ করে?" সমস্যাটি একটি সিদ্ধান্ত সমস্যা। *x* এবং *y*-এর মানের উপর নির্ভর করে প্রশ্নটির উত্তর "হ্যাঁ" হবে, না কি "না" হবে।

সিদ্ধান্ত সমস্যাগুলি ফাংশন সমস্যাগুলির সাথে ঘনিষ্ঠ সম্পর্কযুক্ত, তবে ফাংশন সমস্যাগুলির উত্তর কেবল হ্যাঁ/না-তে সীমাবদ্ধ নয়। এছাড়া এগুলি অপ্টিমাইজেশন সমস্যা-র সাথেও সম্পর্কিত, যেগুলিতে কোন একটি সমস্যার সবচেয়ে ভাল সমাধান বের করার চেষ্টা করা হয়।

বিষয়শ্রেণী:পরিগণনার তত্ত্ব
বিষয়শ্রেণী:যুক্তিবিজ্ঞান
বিষয়শ্রেণী:পুনরাবৃত্তি তত্ত্ব
বিষয়শ্রেণী:পরিগণনামূলক সমস্যা
বিষয়শ্রেণী:পরিগণনীয়তা তত্ত্ব
অ্যালকোহল

থাম্ব|অ্যালকোহল ভর্তি পাত্র
রসায়নে **অ্যালকোহল** () বলতে এমন সব জৈব যৌগকে বোঝায় যাদের হাইড্রক্সিল কার্যকারী গ্রুপটি একটি অ্যালকাইল বা অ্যারাইল গ্রুপের কার্বনের সাথে একটি বন্ধনের মাধ্যমে যুক্ত থাকে। সাধারণভাবে অ্যালকোহলকে CnH2n+1OH এই সাধারণ সূত্রের মাধ্যমে প্রকাশ করা হয়ে থাকে।

আলকোহল শব্দটি আরবি শব্দ "আল-কুহ" থেকে এসেছে যার অর্থ সাধারণভাবে ইথানল। ইথানল বর্ণহীন একধরনের উদ্বায়ী তরল যা গাঁজনের মাধ্যমে আখ থেকে তৈরি করা যায়।

## শ্রেণিকরণ
থাম্ব|টার্ট-বিউটানল অণুর বল-এবং-স্টিক মডেল।
আলকোহলকে সাধারণত প্রাইমারি (১ ডিগ্রি), সেকেন্ডারি (২ ডিগ্রি) ও টারসিয়ারি (৩ ডিগ্রি) এই তিনভাগে ভাগ করা হয়। ইথানল, আইসোপ্রোপাইল আলকোহল, টারসিয়ারি বিউটাইল অ্যালকোহল যথাক্রমে প্রাইমারি, সেকেন্ডারি ও টারসিয়ারি অ্যাকোহলের সবচাইতে সরল উদাহরণ।

একমাত্র ব্যতিক্রম ফিনল (কার্বলিক এসিড) যার হাইড্রোক্সিল কার্যকারী গ্রুপ ফিনাইল (অ্যারাইল) গ্রুপের সাথে সাধারণ অ্যালকোহলের মত সরাসরি একটি বন্ধনের সাথে যুক্ত, কিন্তু যার রাসায়নিক ধর্ম সাধারণ অ্যালকোহলের থেকে সম্পূর্ণ আলাদা। তাই ফিনলকে আলকোহলের সমগোত্রীয় ধরা হয় না।

## সাধারণ আলকোহল
সবচাইতে সরল ও বহুল ব্যবহৃত অ্যালকোহলের মধ্যে মিথানল ও ইথানল উল্লেখযোগ্য।

## সাধারণ প্রস্তুতি
* এলকাইল বা এরাইল হ্যালাইডকে লঘু জলীয় সোডিয়াম হাইড্রোক্সাইড বা পটাশিয়াম হাইড্রোক্সাইড দ্রবণ অথবা আর্দ্র সিলভার অক্সাইডসহ ফুটালে আর্দ্র বিশ্লেষণের মাধ্যমে এলকোহল প্রস্তুত হয়।
* গাঢ় সালফিউরিক এসিডের মধ্যে এলকিন প্রবাহিত করলে এলকাইল হাইড্রোজেন সালফেট উৎপন্ন হয় যা পানি দ্বারা রিফ্লাক্স করলে আর্দ্র বিশ্লেষণের মাধ্যমে এলকোহল উৎপন্ন হয়।
* Ni,Pt ও Pd প্রভাবকের উপস্থিতিতে উচ্চ চাপে হাইড্রোজেন গ্যাস দ্বারা কার্বনিল যৌগ বিজারিত হয়ে এলকোহল উৎপন্ন করে।
* জৈব এস্টারের সাথে খনিজ এসিডের বিক্রিয়ায় অ্যালকোহল উৎপন্ন হয়।
* অ্যালডিহাইড, কার্বক্সিলিক এস্টার, কার্বক্সিলিক এসিডের সাথে যথাযথ বিক্রিয়কের বিক্রিয়ার ফলে অ্যালকোহল প্রস্তুত করা সম্ভব।
* অণুজীবের মাধ্যমে শস্বনের ফলে স্টার্চ ও সুগার থেকে অ্যালকোহল পাওয়া সম্ভব।

## নামকরণ
IUPAC এর নিময় অনুসারে আলকেন-এর নামের শেষের "e" এর পরিবর্তে "ol" বসিয়ে সাধারণ ভাবে অ্যালকোহলের নামকরণ করা হয়। যেমন মিথেন ও ইথেন (Methane, Ethane) এর শেষের "e" এর পরিবর্তে "ol" বসিয়ে যথাক্রমে মিথানল ও ইথানল (Methanol, Ethanol) নামকরণ করা হয়।

হাইড্রক্সিল কার্যকরী গ্রুপের অবস্থান বুঝাতে "e" এর পরিবর্তে "ol" বসানোর আগে সংখ্যা ব্যবহার করা হয়। যেমন CH3CH2CH2OH কে বলা হয় প্রোপান-১-অল,(propan-1-ol ) CH3CHOHCH3 কে বলা হয় প্রোপান-২-অল (propan-2-ol)।

অন্যভাবে অ্যালকাইল গ্রুপ বা অন্য কোন কার্বন শৃঙ্খলের নামের শেষে অ্যালকোহল বসিয়েও নামকরণ করা হয়। যেমন মিথেন ও ইথেন থেকে আসে যথাক্রমে মিথাইল ও ইথাইল গ্রুপ এবং এদের সংশিষ্ট অ্যালকোহলকে বলা হয় মিথাইল অ্যালকোহল, ইথাইল অ্যালকোহল।
## তথ্যসূত্র


বিষয়শ্রেণী:অ্যালকোহলসমূহ
বিষয়শ্রেণী:জীবাণুনাশক
বিষয়শ্রেণী:কার্যকরী মূলক
বিষয়শ্রেণী:হাইড্রোকার্বন
বিষয়শ্রেণী:পচন নিবারক
স্বতঃসিদ্ধ ব্যবস্থা

গণিতে কোন **স্বতঃসিদ্ধ ব্যবস্থা** () বলতে কতগুলি স্বতঃসিদ্ধের একটি সেটকে বোঝায়, যে সেটের কিছু বা সমস্ত স্বতঃসিদ্ধকে কাজে লাগিয়ে যৌক্তিকভাবে বিভিন্ন উপপাদ্যে উপনীত হওয়া যায়।

স্বতঃসিদ্ধ ব্যবস্থা ও তা থেকে উদ্ভূত সমস্ত উপপাদ্য একটি গাণিতিক তত্ত্ব প্রতিষ্ঠা করে।

বিষয়শ্রেণী:গাণিতিক স্বতঃসিদ্ধ
বিষয়শ্রেণী:ধারণামূলক ব্যবস্থা
বিষয়শ্রেণী:রৌপ যুক্তিবিজ্ঞানের ব্যবস্থা
কসোভো

**কসোভো** (সার্বীয় ভাষায়: Косово и Метохија, আলবেনীয় ভাষায়: Kosova বা Kosovë) ইউরোপের বলকান অঞ্চলের একটি রাষ্ট্র, যা পূর্বে সার্বিয়ার একটি প্রদেশ ছিলো। প্রদেশটি ১৯৯৯ সাল থেকে জাতিসংঘ প্রশাসনের তত্ত্বাবধানে রয়েছে। যদিও আন্তর্জাতিক সম্প্রদায় প্রদেশটির উপর সার্বিয়ার সার্বভৌমত্বের স্বীকৃতি দিয়েছে, কার্যত এটির উপর সার্বীয় শাসনের প্রয়োগ নগণ্য। ২০০৮ সালের ফেব্রুয়ারি মাসে এটি স্বাধীনতা ঘোষণা করে। মার্কিন যুক্তরাষ্ট্র, যুক্তরাজ্য সহ বেশ কিছু দেশ কসোভোকে রাষ্ট্র হিসাবে স্বীকৃতি দিয়েছে। এ পর্যন্ত জাতিসংঘের ১৯৩ টি সদস্য রাষ্ট্রের মধ্যে ১১৫ টি রাষ্ট্র কসোভো কে স্বাধীন রাষ্ট্র হিসেবে স্বীকৃতি দিয়েছে।

কসভোর সীমান্তে মন্টেনিগ্রো, আলবেনিয়া ও ম্যাসিডোনিয়া অবস্থিত। এর জনসংখ্যা ২০ লক্ষ। এদের বেশিরভাগই জাতিগতভাবে আলবেনীয়। তবে সার্বীয়, তুর্কি, বসনীয়, জিপসি এবং অন্যান্য জাতির লোকেদের সংখ্যালঘু সম্প্রদায় রয়েছে। দেশটির সবচেয়ে বড় শহর ও রাজধানীর নাম প্রিস্টিনা (Priština)।

২০০৬ সালে কসোভোর ভাগ্য নির্ধারণের জন্য আন্তর্জাতিক আলোচনা শুরু হয়।

সার্বিয়া আনুষ্ঠানিকভাবে কসোভোকে একটি সার্বভৌম রাষ্ট্র হিসাবে স্বীকৃতি দেয় না এবং এটিকে কসোভো এবং মেটোহিজা এর স্বায়ত্তশাসিত প্রদেশ হিসাবে দাবি করে চলেছে, যদিও এটি ২০১৩ সালের ব্রাসেলস চুক্তির অংশ হিসাবে কসোভো প্রতিষ্ঠানগুলির শাসক কর্তৃত্ব স্বীকার করে।

## অর্থনীতি
কসোভো একটি উচ্চ-মধ্যম আয়ের অর্থনীতি সহ একটি উন্নয়নশীল দেশ । আন্তর্জাতিক আর্থিক প্রতিষ্ঠানগুলির দ্বারা পরিমাপ করা হিসাবে এটি গত দশকে দৃঢ় অর্থনৈতিক প্রবৃদ্ধির অভিজ্ঞতা অর্জন করেছে এবং ২০০৭-২০০৮ সালের আর্থিক সংকট শুরু হওয়ার পর থেকে প্রতি বছর বৃদ্ধি পেয়েছে । কসোভো আন্তর্জাতিক মুদ্রা তহবিল , বিশ্বব্যাংকের সদস্য এবং ইন্টারপোলের সদস্যপদ এবং ইসলামি সহযোগিতা সংস্থার পর্যবেক্ষক পদের জন্য আবেদন করেছে ।

## তথ্যসূত্র


বিষয়শ্রেণী:দক্ষিণ-পূর্ব ইউরোপের রাষ্ট্র
বিষয়শ্রেণী:সীমিত স্বীকৃতির রাষ্ট্র
বিষয়শ্রেণী:প্রজাতন্ত্র
বিষয়শ্রেণী:বলকান রাষ্ট্র
বিষয়শ্রেণী:স্থলবেষ্টিত দেশ
বিষয়শ্রেণী:ইউরোপের রাষ্ট্র
বিষয়শ্রেণী:২০০৮-এ প্রতিষ্ঠিত রাষ্ট্র ও অঞ্চল